Witbank-ontvangsdame eis ná man se afsterwe | Maroela Media
Witbank-ontvangsdame eis ná man se afsterwe
Philippa Venter (52) dagvaar Hope Papo, LUR vir gesondheid, vir R829 000 nadat haar man by 'n staatshospitaal gesterf het, berig The Citizen.
Venter, 'n ontvangsdame in Witbank, Mpumalanga, voer aan haar man Hendrik het gesterf omdat 'n gastriese buis in sy long, in plaas van sy maag gesteek is. Die voorval het glo by die Steve Biko Akademiese Hospitaal in Pretoria plaasgevind.
Die eis 'n verlies aan inkomste weens haar man se afsterwe.
Die saak is vandeesweek in die Pretoriase hooggeregshof van die rol verwyder en sal later aangehoor word, het die koerant berig.
Venter sê haar man is in Augustus 2011 by die hospitaal opgeneem om 'n kankergewas in sy mond te behandel. Hy het ongeveer twee weke later gesterf. Volgens die hofdokumente voer Venter aan die personeel was nalatig omdat die buis nie korrek ingesteek is nie.
Die verdediging ontken nalatigheid en sê die "ongeluk" dat die buis in die long beland het, is ontdek en betyds reggestel en het baie min of geen effek op die pasiënt se gesondheid gehad nie. -SAPA